Ирина је била ћерка епирског деспота Теодора Комнина Дуке и његове супруге Марије Петралифене, сестре севастократора Јована Петралифа. Након битке код Клокотнице 1230. године Ирина и њена породица су заробљене од стране војске Јована Асена II. Одведени су у Трново. Ирина је одрастала у палати. Такође је била веома лепа, те је цар удовац одлучио да је узме за жену. Венчали су се 1237. године. Према византијским изворима, Јован Асен II је волео Ирину "не мање него Антоније Клеопатру". Изгледа да је била његова љубавница неколико година пре него што су се венчали 1237. године. Оженивши Ирину, Јован је прекршио црквене каноне. Јованова ћерка Марија Асенина Комнина, из брака са Аном (Анисијом) је била удата за Манојла од Солуна, Ирининог ујака. Постоје наговештаји да је брак наишао на осуду цркве и патријарха (Спиридона или Висариона). Патријарх је свргнут или погубљен од стране цара.